MINISTERSTVO HOSPODÁRSTVA					                    
     SLOVENSKEJ REPUBLIKY

PROPOZÍCIE SÚŤAŽE
 
				o Cenu ministra hospodárstva SR
				„Za inováciu a technickú tvorivosť“ 

Preambula
Ministerstvo hospodárstva SR, ako jeden so subjektov koordinujúcich odborné vzdelávanie a prípravu žiakov stredných odborných škôl na celoštátnej úrovni, v snahe podnietiť tvorivosť pedagogických zamestnancov stredných odborných škôl vyhlasuje  súťaž o Cenu ministra hospodárstva SR „Za inováciu a technickú tvorivosť“. 

Základná informácia
Vyhlasovateľom súťaže je Ministerstvo hospodárstva Slovenskej republiky (ďalej len „ministerstvo“).

Organizačným a odborným garantom súťaže (ďalej len „garant súťaže“) je odbor MSP a inovácií ministerstva. 

I. PODMIENKY SÚŤAŽE

Súťaže sa môžu zúčastniť len vystavujúce, resp. spoluvystavujúce stredné odborné školy, gymnáziá,  strediská praktického vyučovania a strediská odbornej praxe (ďalej len “stredné školy”) na výstave Mladý tvorca 2015 v Nitre.  

Pre účely súťaže sa pod pojmom súťažný výrobok rozumie výrobok, ako aj súbor výrobkov tvoriacich funkčný celok, učebná pomôcka alebo model.
	
1.	Súťaž je určená pre výrobky zhotovené pedagogickými zamestnancami stredných škôl. Pričom pre účely súťaže sa pod pojmom súťažný výrobok rozumie výrobok, ako aj súbor výrobkov tvoriacich funkčný celok, učebná pomôcka alebo model.  

2.	Stredná škola môže prihlásiť do súťaže i viac výrobkov. 

3.	Do súťaže nemôžu byť prihlásené súťažné výrobky, ktoré boli prihlásené do súťaže v predošlých ročníkoch súťaže. Túto skutočnosť potvrdí riaditeľ strednej školy doloženým čestným vyhlásením.

4.	Podmienkou zaradenia súťažného výrobku do súťaže je predloženie riadne vyplnenej prihlášky, ktorej súčasťou je aj čestné vyhlásenie. 

5.	Zaslaním vyplnenej kompletnej prihlášky na adresu organizátora, súťažiaci potvrdzuje súhlas s podmienkami súťaže.

6.	Súťažný výrobok prihlásený do súťaže musí byť umiestnený 28. apríla 2015 do 12,00 h, na viditeľnom mieste vo výstavnom stánku strednej školy s označením: Súťaž o Cenu ministra hospodárstva SR
				           „Za inováciu a technickú tvorivosť“ 				                     Súťažný výrobok .....(jeho názov).
      Súčasne musí byť k dispozícii dokumentácia k súťažnému výrobku, ktorú vypracuje súťažiaci v súlade s požiadavkami uvedenými v bode VI.

7.	Pri prezentácii výrobku je potrebné aby bol v čase hodnotenia súťažných výrobkov hodnotiacou komisiou prítomný pedagogický zamestnanec, ktorý súťažný výrobok zhotovil.

II.  HODNOTENIE VÝROBKOV A HODNOTIACE KOMISIE

1.	Súťaž bude riadiť Hodnotiaca komisia súťaže, ktorej predsedu a členov vymenuje generálny riaditeľ sekcie priemyslu a obchodu Ministerstva hospodárstva SR. 

2.	Na základe hodnotiacich kritérií pre jednotlivé kategórie  (uvedených v časti V.), stanoví Hodnotiaca komisia poradie úspešnosti súťažných výrobkov. 

III.  Ocenenia súťažných výrobkov
 
1.	cena  
„Cenu ministra hospodárstva SR“ vo forme pohára, vecnej ceny a diplomu udelí minister hospodárstva SR škole, ktorej výrobok sa umiestnil na prvom mieste v poradí súťaže.

2.	cena
Škole, ktorá sa umiestnila na druhom mieste v poradí, udelí minister hospodárstva SR pohár    a diplom. Zároveň škola získa aj vecnú cenu.

3.	cena
Škole, ktorá sa umiestnila na treťom mieste v poradí, udelí minister hospodárstva SR pohár a diplom. Zároveň škola získa aj vecnú cenu. 

Ďalšie ocenenia môžu udeliť súťažným výrobkom predstavitelia podnikateľskej sféry a zástupcovia profesijných komôr a združení.

IV.   Prihlásenie sa do súťažE

Prihlášky do súťaže, ktorých súčasťou je aj  čestné vyhlásenie, je potrebné zaslať  najneskôr  do 10. apríla  2015 (rozhodujúci je dátum poštovej pečiatky) na adresu organizačného garanta súťaže:
Ministerstvo hospodárstva SR
Odbor MSP a inovácií
Mierová 19
827 15 Bratislava 212
alebo e-mailom: zaleska@mhsr.sk; janatova@mhsr.sk (pričom naskenovaná prihláška musí byť podpísaná a opečiatkovaná). 

Dôležité upozornenie:
Prihlášky zaslané po uvedenom termíne (ani v  deň inštalovania resp. otvorenia výstavy) nebudú akceptované a výrobok nebude zaradený do súťaže.

V.  SÚŤAŽNÉ KRITÉRIÁ
-	účelnosť a funkčnosť výrobku,
-	jeho využitie vo vyučovacom procese,
-	technická úroveň dokumentácie a výrobku (odborné spracovanie dokumentácie a výrobku, estetické a materiálové spracovanie, kvalita vyhotovenia výrobku)
-	prezentácia súťažného výrobku			  		          

VI. POŽIADAVKY NA VYPRACOVANIE DOKUMENTÁCIE 
 Dokumentácia k súťažnému výrobku  obsahuje:
 	 Technickú dokumentáciu 
-	určenie výrobku,
-	technické riešenie, z ktorých častí sa skladá,  ako sú spojené v celok, ich funkcia, aké 	sú možnosti úprav,
-	spôsob výroby,
-	aké materiály boli použité k výrobe,
-	kto výrobok navrhol a vyrobil, ako sa na ňom podieľali žiaci,
-	spolupráca s inými inštitúciami, aj zahraničnými. 

Kalkuláciu výrobných nákladov
-	technická príprava výroby,
-	materiálové náklady,
-	energie,
-	mzdové náklady,
-	cena.

Odovzdávanie ocenení sa uskutoční 30. apríla 2015 na výstave Mladý tvorca 2015 v Nitre. 

Tieto propozície nadobúdajú platnosť dňom podpísania.

V Bratislave dňa 27.  januára 2015

									        Peter Osvald
							      generálny riaditeľ sekcie priemyslu a obchodu